SET ปิดเช้าบวก 3 จุด รอปัจจัยใหม่หนุน-จับตาตัวเลขเงินเฟ้อสหรัฐฯ คืนนี้
SET ปิดเช้าบวก 3 จุด แกว่งแคบหลังวานนี้ปรับขึ้นแรง รอปัจจัยใหม่หนุน แนะจับตาตัวเลขเงินเฟ้อสหรัฐฯ คืนนี้ แนวโน้มช่วงบ่ายคาดแกว่งตัวในกรอบ ให้แนวรับ 1,695-1,700 จุด แนวต้าน 1,710 จุด
10 ก.พ. 2565

โดยนักวิเคราะห์ กล่าวว่า ดัชนีตลาดหุ้นช่วงเช้าวันนี้แกว่งตัวในกรอบแคบ ตามตลาดหุ้นในภูมิภาคเอเชียที่แกว่งตัวไซด์เวย์ เคลื่อนไหวทั้งในแดนบวกและลบ หลังเมื่อวานนี้ปรับตัวขึ้นร้อนแรง โดยนักลงทุนยังคงรอดูการเปิดเผยตัวเลขเงินเฟ้อของสหรัฐฯ ในคืนนี้ ซึ่งคาดการณ์ว่า ดัชนี CPI ทั่วไปเดือนม.ค.จะพุ่งขึ้น 7.20% เมื่อเทียบกับปีก่อน และดัชนี CPI พื้นฐานซึ่งไม่นับรวมราคาในหมวดอาหารและพลังงาน จะเพิ่มขึ้น 5.90% เมื่อเทียบกับปีก่อน
สำหรับแนวโน้มการลงทุนช่วงบ่าย นักวิเคราะห์ กล่าวว่า ดัชนี SET น่าจะยังคงแกว่งตัวในกรอบ ให้แนวรับไวัที่ 1,695-1,700 จุด แนวต้าน 1,710 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 8,438.23 ล้านบาท ปิดที่ 167.00 บาท เพิ่มขึ้น 4.50 บาท
BBL มูลค่าการซื้อขาย 2,737.04 ล้านบาท ปิดที่ 146.50 บาท เพิ่มขึ้น 1.50 บาท
KCE มูลค่าการซื้อขาย 2,316.89 ล้านบาท ปิดที่ 62.25 บาท ลดลง 2.50 บาท
SCB มูลค่าการซื้อขาย 1,842.68 ล้านบาท ปิดที่ 136.00 บาท เพิ่มขึ้น 1.50 บาท
AOT มูลค่าการซื้อขาย 1,602.60 ล้านบาท ปิดที่ 65.75 บาท เพิ่มขึ้น 0.25 บาท